Baba, nog 10 sterf ná bakkie rolArgieffoto Elf mense is dood en sewe beseer nadat ŉ bakkie Sondagmiddag in KwaZulu-Natal gerol het. Zinhle MngomeZulu, woordvoerder van die KwaZulu-Natalse padverkeerinspektoraat, het Maandag gesê die ongeluk het op die D1079-pad, sowat 10 km buite Harding plaasgevind. “Agtien mense het in ŉ Isuzu-bakkie met Ladysmith-nommerplate gery toe die bestuurder beheer oor die voertuig verloor en dit verskeie kere gerol het,” het MngomeZulu gesê. Tien vroue, onder wie ŉ driejarige kleuter en drie maande oue baba, is op die toneel dood verklaar. Sewe mense is in ŉ ernstige toestand na die St. Andrew’s-distrikshospitaal geneem vir behandeling. Die oorsaak van die ongeluk word ondersoek.